Liisa Tuovinen

Liisa Marjatta Tuovinen, o.s. Louhija (s. 2. toukokuuta 1938 Helsinki) on suomalainen pappi ja perhetyön kouluttaja. Hän on saanut rovastin arvonimen 1996.Riitta Ryynänen: Perhetyön kouluttaja Liisa Tuovinen:"Seksi on elinikäistä opettelua", Kodin kuvalehti 4/2014. Viitattu 19.3.2017Liisa Tuovinen. Kansallisarkisto.  Viitattu 19.3.2017 

Tuovinen on tullut tunnetuksi seksuaalivähemmistöjen puolestapuhujana kirkossa. Kotimaa nimesi Tuovisen 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

 Elämä ja ura 
Tuovinen valmistui ylioppilaaksi 1958, teologian kandidaatiksi 1964 ja sai lehtorin oikeudet 1965. Hän suoritti tutkinnon vakinaisen lehtorin virkaa varten 1972, kävi työnohjaajakoulutuksen 1978 ja vihittiin papiksi 1992. Ennen papiksi vihkimystä hän oli Johanneksen seurakunnan tyttötyöntekijä 1960–1965, Suomen Kristillisen Ylioppilasliiton naissihteeri 1966–1970, Kirkon perheasiain keskuksen työalasihteeri vuodesta 1971. Lisäksi hän on ollut muun muassa Helsingin hiippakunnan nuorisotyötoimikunnan jäsen 1962–1965, kirkolliskokousedustaja vuodesta 1986, presidentin valitsijamies 1988.

Tuovisen vanhemmat ovat apulaisprofessori, kirjailija Jarl Louhija ja filosofian maisteri Aino Sadenius.

Teokset
 Perhetyön mahdollisuudet seurakunnassa, Liisa Tuovinen. Hki: Suomen kirkon seurakuntatoiminnan keskusliitto, 1978 . – Ruotsiksi: * Familjearbetets möjligheter i församlingen. Församlingsförbundet, 1980 - (Hur arbetar församlingen?, ISSN 0357-606X; nr 6.). .
 Yhdessä kasvamaan: keskusteluja aviosuhteen rikastuttamisesta, Howard ja Charlotte Clinebellin kirjan "The intimate marriage" pohjalta laat. Liisa Tuovinen; [julk.] Kirkon perheasiaintoimisto. [Hki]: Suomen kirkon seurakuntatoiminnan keskusliitto, 1981 .
 Synti vai siunaus: homoseksuaalit, kirkko ja yhteiskunta, toimittaneet Martti Nissinen ja Liisa Tuovinen.  Kirjapaja, 2003 .
 Saanko olla totta?: sukupuolen ja seksuaalisuuden moninaisuus, toimittaneet Liisa Tuovinen ... [ja muita].  Gaudeamus Helsinki University Press, 2011. .
 Lopun alkua, Liisa Tuovinen.  Books on Demand, 2013 .
 ...ja muita tarinoita, Liisa Tuovinen. .

 Lähteet 

Luokka:Suomalaiset papit
Luokka:Vuonna 1938 syntyneet
Luokka:Elävät henkilöt